Maktab oshxonalari faoliyatiga ruxsat berilmagan – shtab a'zosi

«Maktab oshxonalari faoliyat yuritishiga Sog‘liqni saqlash vazirligi tomonidan ruxsat berilgani yo‘q. Shu bois har bir ota-onadan farzandining maktabda bo‘lgan davrida och qolmasligi uchun o‘zlari bilan sog‘lom, yangi tayyorlangan taom berib yuborishlari, bolaning ovqatlanish jarayonida qo‘llar gigiyenasiga rioya qilishlarini tushuntirishlari lozim. Ovqatlanishdan oldin va undan keyin qo‘llarni sovunlab yuvish yoki ularga antiseptik vositalar bilan ishlov berishni o‘rgatishlari talab etiladi.
Bolalarning suvga bo‘lgan ehtiyoji yuqori. Bolalarga kichik termoslarda iliq choy yoki damlamalar berish ham maqsadga muvofiq», degan shtab vakili.
Maktab oshxonalari faoliyatiga ruxsat berilganda:
«Sanitariya va epidemiologiya xizmati tomonidan doimiy ravishda maktablar oshxonasi sanitariya va gigiyena qoidalariga rioya qilishlari o‘rganiladi va nazorat qilib boriladi.
Bugungi kunda bu me'yorlar talab darajada saqlanishi maktab rahbariyati va xodimlari hamda ota-onalar nazoratida bo‘lishi kerak», dedi Sevara Ubaydullayeva.